《题虎丘》
宋代·冯时行

海甸平无际，突阜如踞虎。
杉松閟岩壑，殿阁焕藻黼。
老眼凌云閟，吴会略可俯。
昔游恍如昨，岁月不胜数。
老矣惬重来，病倦喜欲愈。
况复偕贤彦，清罅侑歌舞。
高谈闻善谑，锦绣落英吐，
篱菊粲佳节，山屐霁淫雨，
蜀客万里外，艰虞棘肺腑。
摧颓已无气，赖此作一鼓。
却欲挽长江，快意洗天宇。
且复置是事，秋风送归橹。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。